Gambuh 1 Rasaning tyas kayungyun / Angayomi lukitaning kalbu / Gambir wanakalawan hening ing ati / Kabekta kudu pitutur / Sumingkiring reh tyas mirong 2 Den samya amituhu / Ing sajroning Jaman Kala Bendu / Yogya samyanyenyuda hardaning ati / Kang anuntun mring pakewuh / Uwohing panggawe awon 3 Ngajapa tyas rahayu / Nyayomana sasameng tumuwuh / Wahanane ngendhakke angkara klindhih / Ngendhangken pakarti dudu / Dinulu luwar tibeng doh 4 Beda kang ngaji mumpung / Nir waspada rubedane tutut / Kakinthilan manggon anggung atut wuri / Tyas riwut ruwet dahuru / Korup sinerung agoroh 5 Ubayane nora payu / Kari ketaman pakewoh 6 Rong asta wus katekuk / Kari ura-ura kang pakantuk / Dandanggula lagu palaran sayekti / Ngleluri para leluhur / Abot ing sih swami karo 7 Galak gangsuling tembung / Ki Pujangga panggupitanipun / Rangu-rangu pamanguning reh harjanti / Tinanggap prana tumambuh / Katenta nawung prihatos 8 Wartine para jamhur / Pamawasing warsita datan wus / Wahanane apan owah angowahi / Yeku sansaya pakewuh / Ewuh aya kang linakon 9 Sidining Kala Bendu / Saya ndadra hardaning tyas limut / Nora kena sinirep limpating budi / Lamun durung mangsanipun / Malah sumuke angradon 10 Ing antara sapangu / Pangungaking kahanan wus mirud / Morat-marit panguripaning sesame / Sirna katentremanipun / Wong udarasa sak anggon-anggon 11 Kemang isarat lebur / Bubar tanpa daya kabarubuh / Paribasan tidhem tandhaning dumadi / Begjane ula dahulu / Cangkem silite angaplok 12 Ndhungkari gunung-gunung / Kang geneng-geneng padha jinugrug / Parandene tan ana kang nanggulangi / Wedi kalamun sinembur / Upase lir wedang umob 13 Kalonganing kaluwung / Prabanira kuning abang biru / Sumurupa iku mung soroting warih / Wewarahe para Rasul / Dudu jatining Hyang Manon 14 Supaya pada emut / Amawasa benjang jroning tahun / Windu kuning kono ana wewe putih / Gegamane tebu wulung / Arsa angrebaseng wedhon 15 Rasa wes karasuk / Kesuk lawan kala mangsanipun / Kawises kawasanira Hyang Widhi Cahyaning wahyu tumelung / Tulus tan kena tinegor 16 Karkating tyas katuju / Jibar-jibur adus banyu wayu / Yuwanane turun-temurun tan enting / Liyan praja samyu sayuk / Keringan saenggon-enggon 17 Tatune kabeh tuntun / Lelarane waluya sadarum / Tyas prihatin ginantun suka mrepeki / Wong ngantuk anemu kethuk / Isine dinar sabokor 18 Amung padha tinumpuk / Nora ana rusuh colong jupuk / Raja kaya cinancangan angeng njawi / Tan ana nganggo tinunggu / Parandene tan cinolong 19 Diraning durta katut / Anglakoni ing panggawe runtut / Tyase katrem kayoman hayuning budi / Budyarja marjayeng limut / Amawas pangesthi awon 20 Ninggal pakarti dudu / Pradapaning parentah ginugu / Mring pakaryan saregep tetep nastiti / Ngisor dhuwur tyase jumbuh / Tan ana wahon winahon 21 Ngratani sapraja agung / Keh sarjana sujana ing kewuh / Nora kewran mring caraka agal alit / Pulih duk jaman runuhun / Tyase teteg teguh tanggon Ilang budayanipun / Tanpa bayu weyane ngalumpuk / Sakciptane wardaya ambebayani / Serat Sabda Tama - Ranggawarsita -